CELEX: C2006/178/08
Language: fi
Date: 2006-07-29 00:00:00
Title: Asia C-60/05: Yhteisöjen tuomioistuimen tuomio (toinen jaosto)  8.6.2006  (Tribunale Amministrativo Regionale per la Lombardian (Italia) esittämä ennakkoratkaisupyyntö) — WWF Italia, Gruppo Ornitologico Lombardo (GOL), Lega abolizione della caccia (LAC) ja Lega antivivisezionista (LAV) v. Regione Lombardia (Luonnonvaraisten lintujen suojelu — Direktiivi 79/409/ETY — Poikkeukset suojelujärjestelmästä)

29.7.2006   
            
            
               FI
            
            
               Euroopan unionin virallinen lehti
            
            
               C 178/5
            
         Yhteisöjen tuomioistuimen tuomio (toinen jaosto) 8.6.2006 (Tribunale Amministrativo Regionale per la Lombardian (Italia) esittämä ennakkoratkaisupyyntö) — WWF Italia, Gruppo Ornitologico Lombardo (GOL), Lega abolizione della caccia (LAC) ja Lega antivivisezionista (LAV) v. Regione Lombardia
   (Asia C-60/05) (1)
   
   (Luonnonvaraisten lintujen suojelu - Direktiivi 79/409/ETY - Poikkeukset suojelujärjestelmästä)
   (2006/C 178/08)
   Oikeudenkäyntikieli: italia
   Ennakkoratkaisua pyytänyt tuomioistuin
   Tribunale Amministrativo Regionale per la Lombardia
   Pääasian asianosaiset
   
      Kantajat: WWF Italia, Gruppo Ornitologico Lombardo (GOL), Lega abolizione della caccia (LAC) ja Lega antivivisezionista (LAV)
   
      Vastaaja: Regione Lombardia
   
      Muu osapuoli: Associazione migratoristi italiani
   Oikeudenkäynnin kohde
   Ennakkoratkaisupyyntö — Tribunale Amministrativo Regionale per la Lombardia (Italia) — Luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY (EYVL L 103, s. 1) 9 artiklan tulkinta — Edellytykset, joiden on täytyttävä, jotta jäsenvaltiot voivat käyttää toimivaltaansa poiketa suojeltujen lajien metsästämistä tai pyydystämistä koskevasta kiellosta — Peippo ja järripeippo
   Tuomiolauselma
   
               1)
            
            
               Luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY 9 artiklan 1 kohdan c alakohdassa velvoitetaan jäsenvaltiot kansallisista toimivallan jakoa koskevista säännöistä riippumatta tämän säännöksen täytäntöönpanotoimia toteuttaessaan takaamaan, että kaikissa siinä säädetyn poikkeuksen soveltamista koskevissa tapauksissa ja kaikkien suojeltujen lajien osalta sallitut metsästysmäärät eivät ylitä tässä säännöksessä asetettua pienien määrien metsästyksen rajaa, joka on määritettävä täsmällisten tieteellisten tietojen perusteella.
            
         
               2)
            
            
               Direktiivin 79/409 9 artiklan 1 kohdan c alakohdassa mainittuja käsitettä ”pieniä määriä” koskevien kansallisten täytäntöönpanosäännösten on oltava sellaiset, että tietyn lajin metsästystä koskevista poikkeuksista vastaavat toimivaltaiset viranomaiset voivat tukeutua riittävän täsmällisiin tietoihin noudatettavien määrällisten rajojen osalta
            
         
               3)
            
            
               Direktiivin 79/409 9 artiklan 1 kohdan c alakohdan täytäntöönpanon yhteydessä jäsenvaltioilla on velvollisuus taata, että tämän säännöksen täytäntöönpanosta niissä vastaavien viranomaisten lukumäärästä ja henkilöstä riippumatta minkään suojellun lajin osalta minkään mainitun viranomaisen myöntämien metsästyslupien määrä ei ylitä tämän lajin osalta ”pienien määrien” metsästysrajoitusten mukaista rajaa koko kansallisella alueella.
            
         
               4)
            
            
               Jäsenvaltioiden velvollisuus taata, että lintujen metsästys tapahtuu direktiivin 79/409 9 artiklan 1 kohdan c alakohdassa tarkoitettujen ”pienien määrien” puitteissa, edellyttää, että säädetyt hallinnolliset menettelyt on järjestetty niin, että sekä metsästyksen sallimisesta tehtyjä toimivaltaisten viranomaisten poikkeuspäätöksiä että tapaa, joilla kyseisiä päätöksiä sovelletaan, valvotaan tehokkaasti ja asianmukaisessa ajassa.
            
         
      (1)  EUVL C 93, 16.4.2005.